Page:Evangelium secundum Marcum.djvu/25

4 Euangelium [I, 24— and cwæð, Ēalā Nazarenisca Hǣlend, hwæt is ūs and þē? cōm ðū ūs tō forspillanne? Ic wāt þū eart Godes Hālga. Ðā cīdde sē Hǣlend him, and cwæð, Ādumba, and gā of þisum men. And sē unclǣna gāst, hine slītende and mycelre stefne clypiende, him of ēode. Þā wundredon hī ealle swā þæt hī betwux him cwǣdon, Hwæt ys þis? hwæt is þēos nīwe lār, þæt hē on anwealde unclǣnum gāstum bebȳt, and hī hȳrsumiað him? And sōna fērde his hlīsa tō Galilea rīce. Hrædlīce of hyra gesamnunge hī cōmon on Simonis and Andreas hūs, mid Iacobe and Iohanne. Sōðlice ðā sæt Simonis swegr hriðigende; and hī him be hyre sǣdon. And genēalǣcende hē hī ūp āhōf, hyre handa gegripenre, and hrædlīce sē fēfor hī forlēt, hēo þēnode him.</li> <li>Sōðlīce þā hit wæs ǣfen geworden, þā sunne tō setle ēode, hī brōhton tō him ealle þā unhālan and þā ðe wōde wǣron;</li> <li>and eall sēo burhwaru wæs gegaderod tō þǣre dura.</li> </ol> 25. A, þyssum. — 26. A, clypigende, B, clipiende. — 27. A, betweox. — 29. A, gesomnunge, B, gesamnuncge. — 30. A, sweger, B, sweger (second e above the line); A hryþiende. — 31. A fefer. — 32. A, sefen wæs (changed order). — 33. Corp., B, duran, A, dura.